02014XC0122(04) — MT — 01.07.2014 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:

▼B

KOMUNIKAZZJONI TAL-KUMMISSJONI

Linji Gwida dwar l-għajnuna mill-Istat biex tippromwovi investimenti ta' finanzjament ta’ riskju

2014/C 19/04

1. INTRODUZZJONI

2. IL-KAMP TA’ APPLIKAZZJONI TAL-LINJI GWIDA U D-DEFINIZZJONIJIET

2.1. It-test tal-operatur fl-ekonomija tas-suq

2.1.1. Għajnuna lill-investituri

2.1.2. Għajnuna lil intermedjarju finanzjarju u/jew lill-maniġer tiegħu

2.1.3. Għajnuna lill-impriżi fejn isir l-investiment

2.2. Għajnuna għall-finanzjament tar-riskji notifikabbli

49. It-tielet kategorija tikkonċerna skemi kbar li jaqgħu lil hinn mir-Regolament għal Eżenzjoni Ġenerali Sħiħa minħabba fil-baġit kbir tagħhom kif definit hemmhekk. Meta twettaq din il-valutazzjoni, il-Kummissjoni tivverifika jekk il-kundizzjonijiet stabbiliti fid-dispożizzjonijiet għal għajnuna għall-finanzjament ta’ riskju tar-Regolament għal Eżenzjoni Ġenerali Sħiħa humiex sodisfatti u, jekk dan ikun il-każ, hija tevalwa jekk it-tfassil tal-miżura huwiex xieraq fid-dawl tal-valutazzjoni ex ante li tirfed in-notifika. Jekk skema kbira ma tissodifax il-kundizzjonijiet ta' eliġibbiltà u kompatibbiltà stabbiliti fid-dispożizzjonijiet imsemmija hawn fuq, il-Kummissjoni tikkunsidra kif xieraq l-evidenza pprovduta fil-kuntest tal-valutazzjoni ex ante kemm fir-rigward tal-eżistenza ta’ falliment fis-suq u l-adegwatezza tat-tfassil tal-miżura. Barra minn hekk, hija twettaq analiżi fil-fond tal-effetti negattivi potenzjali li skemi bħal dawn jista' jkollhom fuq is-swieq affettwati.

2.3. Definizzjonijiet

(xxii) “self ġdid” tfisser strument ta' self mibdi ġdid imfassal biex jiffinanzja investimenti ġodda jew kapital operatorju, bl-esklużjoni ta’ rifinanzjament ta’ self eżistenti;

3. VALUTAZZJONI TAL-KOMPATIBBILTÀ TAL-GĦAJNUNA GĦALL-FINANZJAMENT TA' RISKJU

3.1. Il-prinċipji komuni tal-valutazzjoni

3.2. Kontribut għal objettiv komuni

3.2.1. Objettivi speċifiċi ta’ politika li jridu jintlaħqu permezz tal-miżura

3.2.2. Intermedjarji finanzjarji li jwasslu għall-objettivi tal-politika

3.3. Il-bżonn għal intervent mill-Istat

64. Għalhekk, il-miżura għall-finanzjament ta’ riskju għandha tiġi stabbilita fuq il-bażi ta’ valutazzjoni ex ante li turi l-eżistenza ta’ diskrepanza tal-likwidità li taffettwa impriżi eliġibbli fl-istadju ta' żvilupp, fiż-żona ġeografika u, jekk applikabbli, fis-settur ekonomiku, li jkunu fil-mira. Il-miżura għall-finanzjament ta’ riskju għandha tkun imfassla b’tali mod li tindirizza l-fallimenti tas-suq ippruvati fil-valutazzjoni ex ante.

66. Il-valutazzjoni ex ante għandha preferibbilment titwettaq minn entità indipendenti bbażata fuq evidenza oġġettiva u aġġornata. L-Istati Membri jistgħu jippreżentaw valutazzjonijiet eżistenti, sakemm ikunu datati inqas minn tliet snin qabel in-notifika tal-miżura għall-finanzjament ta’ riskju. F’każ li miżura għall-finanzjament ta’ riskju tkun iffinanzjata parzjalment minn Fondi Strutturali u ta’ Investiment Ewropej, l-Istat Membru jista’ jippreżenta valutazzjoni ex ante ppreparata b’konformità mal-Artikolu 37(2) tar-Regolament li jistabbilixxi Dispożizzjonijiet Komuni ( 33 ), li se jitqies li jissodisfa r-rekwiżiti stabbiliti minn dawn il-Linji Gwida. Meta teżamina s-sejbiet tal-valutazzjoni ex ante, il-Kummissjoni tirriserva d-dritt li tikkontesta l-validità tad-dejta fid-dawl tal-evidenza disponibbli.

3.3.1. Miżuri mmirati għall-kategoriji ta’ impriżi barra mill-kamp ta’ applikazzjoni tar-Regolament għal Eżenzjoni Ġenerali Sħiħa

(a) Kumpanija żgħira b'kapitalizzazzjoni medja

71. Fid-dawl ta’ dan ta’ hawn fuq, u sakemm il-valutazzjoni ex ante fiha evidenza ekonomika adegwata għal dan l-għan, jista’ jkun ġustifikat s-sostenn għall-kumpaniji żgħar b'kapitalizzazzjoni medja. Fil-valutazzjoni tagħha, il-Kummissjoni tikkunsidra l-intensità tax-xogħol u tal-kapital tal-impriżi mmirati, kif ukoll kriterji oħrajn li jirriflettu r-restrizzjonijiet tal-finanzjament speċifiċi li jaffettwaw kumpaniji żgħar b'kapitalizzazzjoni medja (pereżempju, kollateral suffiċjenti għal self kbir).

(b) Impriżi innovattivi b’kapitalizzazzjoni medja

(c) Impriżi li jirċievu l-investiment inizjali fil-finanzjament tar-riskji iktar minn seba' snin wara l-ewwel bejgħ kummerċjali tagħhom

(d) Impriżi li jeħtieġu investiment għall-finanzjament ta’ riskju ta’ ammont li jaqbeż il-limitu massimu stabbilit fir-Regolament għal Eżenzjoni Ġenerali Sħiħa

(e) Pjattaformi multilaterali għan-negozjar li ma jissodisfawx il-kundizzjonijiet tar-Regolament għal Eżenzjoni Ġenerali Sħiħa

3.3.2. Miżuri b’parametri ta’ tfassil mhux konformi mar-Regolament għal Eżenzjoni Ġenerali Sħiħa

(a) Strumenti finanzjarji bil-parteċipazzjoni tal-investituri privati taħt il-proporzjonijiet previsti fir-Regolament għal Eżenzjoni Ġenerali Sħiħa

(b) Strumenti finanzjarji b’parametri ta’ tfassil finanzjarju ’l fuq mil-limiti massimi previsti fir-Regolament għal Eżenzjoni Ġenerali Sħiħa

(c) Strumenti finanzjarji minbarra garanziji fejn l-investituri, l-intermedjarji finanzjarji u l-maniġers tagħhom huma magħżula billi tingħata preferenza lill-protezzjoni negattiva fuq il-kondiviżjoni asimmetrika tal-profitti

(d) Inċentivi fiskali għal investituri korporattivi, inkluż intermedjarji finanzjarji jew il-maniġers tagħhom li jaġixxu bħala koinvestituri

3.4. L-adegwatezza tal-miżura tal-għajnuna

3.4.1. L-adegwatezza mqabbla ma’ strumenti ta' politika oħrajn u ma’ strumenti ta’ għajnuna oħrajn

91. Il-valutazzjoni ex ante trid tanalizza l-azzjonijiet ta' politika Ewropea u dawk nazzjonali eżistenti u, jekk possibbli, dawk previsti mmirati lejn l-istess fallimenti identifikati tas-suq, filwaqt li tqis l-effikaċja u l-effiċjenza ta’ għodod oħra ta’ politika. Is-sejbiet tal-valutazzjoni ex ante għandhom juru li l-fallimenti identifikati tas-suq ma jistgħux jiġu indirizzati b’mod adegwat permezz ta’ għodod oħra ta’ politika li ma jinvolvux għajnuna mill-Istat. Barra minn hekk, il-miżura ta' finanzjament ta’ riskju proposta għandha tkun konsistenti mal-politika kumplessiva tal-Istat Membru kkonċernat dwar l-aċċess tal-SMEs għall-finanzjament u għandha tkun kumplementari għal strumenti oħra ta’ politika li jindirizzaw l-istess ħtiġijiet tas-suq.

3.4.2. Kundizzjonijiet għall-istrumenti finanzjarji

95. L-ewwel nett, il-miżura għandha timmobilizza finanzjament addizzjonali mill-parteċipanti fis-suq. Proporzjonijiet minimi ta’ investiment privat skont dawk stabbiliti fir-Regolament għal Eżenzjoni Ġenerali Sħiħa jistgħu jkunu ġġustifikati biss fid-dawl ta’ falliment iktar qawwi tas-suq stabbilit fil-valutazzjoni ex ante. F’dan ir-rigward, il-valutazzjoni ex ante għandha raġonevolment tistima l-livell ta’ investiment privat imfittex fid-dawl tal-falliment tas-suq li qed jaffettwa firxa speċifika ta’ impriżi eliġibbli fil-mira tal-miżura, jiġifieri l-potenzjal stmat li jinġabar investiment privat addizzjonali abbażi tal-portafoll jew ta' kull negozju. Barra minn hekk, għandu jintwera li l-miżura tattira finanzjament privat addizzjonali li altrimenti ma kienx jiġi pprovdut jew li kien jiġi pprovdut f’forom jew ammonti differenti jew b’kundizzjonijiet differenti.

(a) Investimenti ta’ ekwità

(b) Strumenti ta’ dejn iffinanzjati: self

112. Strumenti ta’ dejn iffinanzjat jistgħu jieħdu forom differenti, inkluż self subordinat u self b'kondiviżjoni tar-riskji tal-portafoll. Is-self subordinat jista’ jingħata lill-intermedjarji finanzjarji sabiex isaħħu l-istruttura kapitali tagħhom, bil-għan li jkunu jistgħu jipprovdu finanzjament addizzjonali lill-impriżi eliġibbli. Is-self għall-kondiviżjoni tar-riskji tal-portafoll huwa mfassal biex jipprovdi self lil intermedjarji finanzjarji li jikkommettu ruħhom li jikkofinanzjaw portafoll ta’ self ġdid jew lokazzjonijiet lil impriżi eliġibbli sa ċerta rata ta’ kofinanzjament flimkien ma’ kondiviżjoni tar-riskju ta' kreditu tal-portafoll skont is-selfa (jew lokazzjoni). Fiż-żewġ każijiet, l-intermedjarju finanzjarju jaġixxi bħala koinvestitur fl-impriżi eliġibbli imma jgawdi minn trattament preferenzjali meta mqabbel mal-investitur/mutwanti pubbliku minħabba li l-istrument itaffi l-iskopertura tiegħu stess li tirriżulta mill-portafoll tas-self sottostanti.